Duje Draganja

| Mitalit> Maa:   Kroatia.Miesten uinti. Olympialaiset  | Mitalit> Maa:   Kroatia.Miesten uinti. Olympialaiset  | Mitalit> Maa:   Kroatia.Miesten uinti. Olympialaiset  | Maa:   Kroatia> Miesten uinti. |
| --- | --- | --- | --- |
|  Hopeaa | Ateena 2004 | 50 m vapaauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Hopeaa | Montreal 2005 | 50 m vapaauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Shanghai 2006 | 50 m vapaauinti |  |
|  Kultaa | Manchester 2008 | 50 m vapaauinti |  |
|  Pronssia | Indianapolis 2004 | 50 m perhosuinti |  |
|  Pronssia | Manchester 2008 | 100 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Hopeaa | Budapest 2006 | 50 m perhosuinti |  |
|  Hopeaa | Eindhoven 2008 | 50 m vapaauinti |  |
|  Hopeaa | Eindhoven 2008 | 4 × 100 m sekauinti |  |
|  Pronssia | Berliini 2002 | 100 m vapaauinti |  |
|  Pronssia | Budapest 2006 | 50 m vapaauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Istanbul 2009 | 100 m sekauinti |  |
|  Hopeaa | Debrecen 2007 | 50 m vapaauinti |  |
|  Hopeaa | Istanbul 2009 | 50 m vapaauinti |  |
|  Hopeaa | Istanbul 2009 | 4 × 50 m vapaauinti |  |
|  Pronssia | Valencia 2000 | 4 × 50 m sekauinti |  |
|  Pronssia | Antwerpen 2001 | 100 m vapaauinti |  |
|  Pronssia | Rijeka 2008 | 50 m vapaauinti |  |
|  Pronssia | Rijeka 2008 | 4 × 50 m vapaauinti |  |
Duje Draganja (s. 27. helmikuuta 1983 Split) on kroatialainen uimari. Hän edusti kotimaassaan PK Primorje Rijeka -seuraa ja Yhdysvalloissa Kalifornian yliopiston joukkuetta.
Draganja saavutti Ateenan olympialaisissa 2004 hopeaa 50 m vapaauinnissa ajalla 21,94. Hän hävisi kilpailun voittaneelle Gary Hallille yhden sadasosasekunnin. Hän sijoittui samoissa kilpailuissa 100 metrin vapaauinnissa kuudenneksi ja 100 metrin perhosuinnissa seitsemänneksi. Sydneyssä 2000 hän oli 100 metrin vapaauinnissa yhdestoista ja Pekingissä 2008 50 metrin vapaauinnissa kymmenes.
Draganja sai Montrealin MM-kilpailuissa 2005 hopeaa 50 metrin vapaauinnissa ajalla 21,89. Hän sijoittui lisäksi 100 metrin vapaauinnissa viidenneksi ja 50 metrin perhosuinnissa seitsemänneksi. Rooman MM-kilpailuissa 2009 hän oli 50 metrin vapaauinnissa neljäs ja 50 metrin perhosuinnissa kahdeksas.
Draganja voitti lyhyen radan maailmanmestaruuden 50 metrin vapaauinnissa Shanghaissa 2006 ajalla 21,38 ja Manchesterissa 2008 silloisella maailmanennätysajalla 20,81. Hän sai pronssia 50 metrin perhosuinnissa Indianapolisissa 2004 ajalla 23,36 ja 100 metrin vapaauinnissa Manchesterissa 2008 ajalla 46,83. Lisäksi hän oli kuudes 50 metrin vapaauinnissa Indianapolisissa 2004 sekä 50 metrin perhosuinnissa ja 4 × 100 metrin sekauintiviestissä Shanghaissa 2006.
Draganja saavutti pitkän radan EM-kilpailuissa hopeaa 50 metrin perhosuinnissa Budapestissa 2006 sekä  50 metrin vapaauinnissa ja 4 × 100 metrin sekauintiviestissä Eindhovenissa 2008. Pronssia hän sai 100 metrin vapaauinnissa Berliinissä 2002 ja 50 metrin vapaauinnissa Budapestissa 2006.
Draganja voitti lyhyen radan Euroopan-mestaruuden 100 metrin sekauinnissa Istanbulissa 2009 ajalla 51,20. Hopeaa hän sai 50 metrin vapaauinnissa Debrecenissä 2007 sekä 50 metrin vapaauinnissa ja 4 × 50 metrin vapaauintiviestissä Istanbulissa 2009. Pronssia hän sai 4 × 50 metrin sekauintiviestissä Valenciassa 2000, 100 metrin vapaauinnissa Antwerpenissa 2001 sekä 50 metrin vapaauinnissa ja 4 × 50 metrin vapaauintiviestissä Rijekassa 2008.